
     Forord
    
   

   
    By Rory Truell, IFSW Secretary-General
   

   
    In parts of the world, the social worker drives a van to one of the communities where they work. Inside are trays of tree seedlings and bunch of spades. As the van pulls up, causing clouds of road dust, members of the community make their way to greet the social worker and start the process of unloading the van. Chat starts immediately. People comment on the size, type and health of saplings. The community’s women, men and children then walk through the once desolate fields surrounding the village checking if last week’s plants are thriving. “What are you kids up to, not watering your tree,” a grandmother shouts, scolding a group of children. They put their boxes of this week’s saplings down and run back to the village to fill a plastic bucket of water.
   

   
    In many parts of India, deforestation has decimated not just the natural environment but also lives of the people who live there. The destruction of the woodlands has caused rivers to dry up, wildlife to disappear and the materials used for traditional crafts, supporting local economies, to become too expensive. Young people leave looking for work elsewhere; often they go to a far-off city to work making bricks or hoping to be seamstresses or rickshaw drivers and become trapped in a different kind of poverty, one where there are no family ties, community or kinship structures to support them.
   

   
    The act of a community replanting lands that have been destroyed by governments or multinational corporations has many different but interconnected outcomes. It strengthens bonds between people – while planting, they share information, find solidarity, and discuss how they can work together in solving other problems. The trees also restore the water systems, bring back the wildlife and thereby food security. As the trees mature, traditional medications can also be harvested and within a short time, the young people return.
   

   
    Social workers supporting tree planting, or working with a community to clean a river, or installing ecological power sources has been a practice for decades in different parts of the world. The profession has simply not viewed this as professional social work, until recently. This new realisation is due the to the growth of IFSW to include new voices from Africa, Asia-Pacific and Latin America, where social work is infused with indigenous knowledge and is understood as an integral part of working with others in social development for sustainable communities.
   

   
    For many in the Northern hemisphere, the emergence of the terms Green Social Work or Eco Social Work has been pivotal in rethinking the purpose of social work in their countries. Combining this with the indigenous knowledge and experience of colleagues from our newer IFSW members has helped the profession globally to explore the role of social work in co-building an eco-social world. This challenges the siloed thinking of Western models of social work.
   

   
    This was affirmed unanimously in 2022 when the IFSW General Meeting adopted a new policy entitled, “The role of social workers in advancing a new eco-social world”. The policy has re-written the profession’s understanding of human rights, reframing them as:
   

   
    A Holistic Rights Framework recognizes individual human rights, (dignity and fundamental freedoms), social human rights, (civil, economic, and political), cultural rights, eco-system rights, and the broader rights of nature. Within this framework are driving values and principles: Recognizing the importance of diversity, sustainability, self-determination, and that all people are responsible to protect and advance the rights of others as well as nature. The aim of the framework is to establish a consensus that balances all rights through participatory engagement in inclusive policies and practices for our shared futures.
   

   
    The policy goes on to describe the role of social work as:
   

   
    Social workers have an important role working with these complex yet interconnected issues on local, national, and global levels. Social workers utilize holistic and ecological approaches that are driven by knowledge and professional ethics and values with a commitment to engaging and supporting diverse communities through practice that honors the importance of reciprocal relationships with communities to advance human rights, economic, environmental, and social justice.
   

   
    The social work profession engages across micro-mezzo- and macro levels of policy and practice to co-build partnerships that create change and promote opportunities that support and build sustainable development and eco-social practice, committed to building a new eco-social world in which all rights are ensured and no one is left behind. Social workers are working within communities and governments, co-designing and co-building social and environmental protection, leading to capacity-building, and policy-development to combat complex and intersecting crises.
   

   
    This book is being published at a time where there is a paradigm shift globally in how we understand the role of social work and its contributions to sustainable shared futures. It comes with deep insights into the philosophies that underpin the development of social work practice in the diversity of our global cultures. It combines the underpinning holistic philosophies, identifying the relationship between all things, from, for example, Africa, India and Asia, with the individualistic philosophies that dominate in the global North. This paradigm shift has been propelled by the global social work theme, Ubuntu (2020) with its sub-headline ‘I Am Because We Are’, which also applies to the reciprocal relationship between humans and the natural environments.
   

   
    This book is a further contribution from a Nordic perspective that adds to this development. As we move beyond the notion of not only working with vulner­able people, but assimilating the holistic rights framework into our practice, we now widen our focus to work with people in co-building sustainability. The following chapters form a part of the transformation in Western social work that makes a reality of our professional principles and holistic solutions, meeting the challenges of our complex, entangled world.

    Kapittel 1
   

   
    
     
     
     Grønt sosialt arbeid
    
   

   
    
    
    Når alt henger sammen med alt
   

   
    
    
    Av Hanne Glemmestad, Marit Selfors Isaksen og Ole Henrik Kråkenes
   

   
    
    
    Innledning
   

   
    Med jevne mellomrom samles politiske toppledere fra hele verden for å forsøke å enes om gode tiltak som kan bidra til å nå målet om å bremse den globale oppvarmingen, og forhindre en klima-, miljø- og naturkatastrofe i nær fremtid.
    
     
      
       1
      
     
    
    Utenfor forhandlingslokalene er det et mylder av pressgrupper og interesseorganisasjoner som på ulike måter forsøker å bidra til å legge press på politikerne slik at løsningene kommer på plass så raskt som mulig. Det er mye som står på spill. Mange er bekymret, og det er lett å bli motløs. Samtidig er det en erkjennelse av at selv om ingen kan gjøre alt, eller løse klimakrisen alene, så kan alle gjøre noe. Alle kan og må bidra på sin måte. Med stort eller lite. Slagord som «Think global, act local» fremmes fra både demonstrantene på gata og politikerne i konferansesalene.
   

   
    Noen tenker kanskje at Norge er skjermet fra konsekvensene av den pågående klimakrisen. Og på mange måter er vi heldige vi som bor på toppen av verden – bokstavelig talt. Men også vi som bor og jobber i Norge har etter hvert måttet erkjenne at krisen rammer også oss. Klimaendringene fører blant annet med seg mer ekstremvær som ødelegger store materielle verdier, og som truer livsgrunnlag, arbeidsplasser og boliger til folk når storm, flom og ras rammer ulike deler av landet stadig oftere. Noen ganger med fatale og dødbringende konsekvenser. Vi har fått økt fokus på tap av biologisk mangfold og en natur i økologisk ubalanse. De pollinerende insektene som bier og humler er utrydningstruet som følge av miljøgifter og kommersielt landbruk som ødelegger deres naturlige leveområder. Forsøplingen av hav og land gjør at mikroplast kommer inn i næringskjeden, kan ødelegge vannkvaliteten og påvirke arvestoffer til både dyr og mennesker. Hodeløs utbygging, urbanisering og nedbygging av matjord til fordel for industri, veier, hytter og boligfelt gjør oss sårbare med hensyn til å være selvforsynt med korn, grønnsaker og andre nødvendige matvarer. Listen er lang, mange er bekymret og noen snakker til og med om «klimaangst» og «økosorg». Sorgen over at vill natur og et mangfold av planter, dyr og insekter er i ferd med å gå tapt for alltid. Både voksne, barn og unge kan få en opplevelse av at klimakrisen truer fremtiden deres, og noen blir redde og engstelige.
   

   
    Samtidig er det et stadig større fokus på å finne løsninger og veier ut av klima- og miljøproblemene. I denne boka ønsker vi å sette søkelyset på den pågående klima-, miljø- og naturkrisen. Vi ser nærmere på hvilke konsekvenser den har for sosialfaglige arbeidsområder, og hvordan vi som sosialarbeidere kan være en del av løsningen på utfordringene. Ingen kan si seg fritatt for ansvaret for å bidra i det grønne skiftet. Også sosialarbeidere kan og må, i kraft av sin profesjonelle kompetanse og yrkesetiske forpliktelse, bidra til det grønne skiftet. Ingen kan gjøre alt, men alle kan gjøre noe.
   

   
    
    
    FNs bærekraftsmål
   

   
    FNs bærekraftsmål
    
    
    er blant virkemidlene som løftes frem som en vei ut av krisen. Etter hvert har «alle» hørt om og fått et forhold til bærekraftsmålene. Målene brukes som rettesnorer og begrunnelser for både nasjonale, lokale og individuelle innsatser. Enhver virksomhet, organisasjon eller kommune av en viss størrelse har tatt høyde for FNs bærekraftsmål i sine strategier og virksomhetsplaner. Da har da også bærekraftsmålene oppfylt en del av sin misjon.
   

   
    Agenda 2030
    
    
    er det offisielle navnet på resolusjonen som beskriver verdenssamfunnets felles forpliktelser overfor mennesker og miljø, operasjonalisert i 17 konkrete bærekraftsmål

    . Resolusjonen ble vedtatt av FNs generalforsamling i september 2015, og er på mange måter et politisk kunststykke. Det har ikke vært enkelt å få verden til å samle seg om forpliktende innsats rundt de områdene som bærekraftsmålene tar for seg. Agenda 2030 og de 17 bærekraftsmålene er nå vår felles arbeidsplan for bl.a. å utrydde fattigdom, bekjempe ulikhet og stoppe klima- og miljøødeleggelsene i verden.
   

   
    
     [image: FNs bærekraftsmål. © FN-sambandet]
    
   

   
    
     
     
     Figur 1.1
    
    FNs bærekraftsmål. © FN-sambandet
   

   
    De 17 bærekraftsmålene dreier seg om 4 innsatsområder. Mål 1–7 er
    
     utviklingsmål
    
    som i stor grad handler om å bedre livsbetingelser og velferd for alle. De neste målene, mål 8–11, kan sies å være
    
     rettferdighetsmål
    
    . Disse handler om rettferdig fordeling og like rettigheter for alle. Mål 12–15 kalles
    
     miljømål
    
    , og disse handler mer eksplisitt om å motvirke klimaendringer og sikre gode livsbetingelser for alt som lever både til lands og til vanns. De siste to målene, mål 16 og 17, kalles
    
     institusjonsmål
    
    . Disse går på tvers av de andre målene og handler om hvordan vi bygger samarbeid på ulike nivåer for å sikre at bærekraftsmålene faktisk nås. Det geniale med bærekraftsmålene er at de skal forstås og jobbes med i en gjensidig og forpliktende sammenheng. Samtidig er dette også noe av det vanskelige med målene, da noen av målene kan sies å være på kollisjonskurs med hverandre. Hvordan kan man f.eks. sikre økonomisk vekst (mål 8) samtidig som man skal stoppe klimaendringene (mål 13)?
   

   
    I kapittel 4 går vi grundigere inn på hva
    
    
    bærekraftsmålene er og hvilke implikasjoner de har for grønt sosialt arbeid. Men allerede nå kan vi konkludere med at som sosialarbeidere er det mange av bærekraftsmålene som sammenfaller med vårt sosialfaglige mandat. Det er lett å tilslutte seg både
    
     utviklingsmålene
    
    og
    
     rettferdighetsmålene
    
    . Vi blir imidlertid også utfordret på å utvide vår forståelse av helhetstenkning, likeverd og solidaritet – som gjerne er ledestjerner i vårt faglige arbeid. Når vi jobber for like rettigheter og muligheter for alle, i hvilken grad og på hvilken måte skal vi også ta inn hensynet til fremtidige generasjoner og miljøet rundt oss? Og hvilket ansvar har vi for å ivareta naturen, dyrene og plantene? Hvordan bør eller kan vi som sosialarbeidere jobbe for at samfunnet vi er en del av, når bærekraftsmålene, og hva skal i så fall være vårt bidrag?
   

   
    
    
    Hva kan sosialarbeidere gjøre?
   

   
    I erkjennelsen av at alle har en rolle å spille når det gjelder å løse den pågående klimakrisen, har FO som fagforening og profesjonsforbund for sosialarbeiderne i Norge satt klima, miljø og natur på dagsorden i organisasjonen. I prinsipprogrammet til FO
    
    
    står det (2019–2023):
   

   
    Et samfunn i pakt med miljøet
   

   
    Klima- og miljøproblemer påvirker livsgrunnlaget til alle mennesker og skaper helse- og sosialproblemer. Utfordringene rammer i stor grad de som allerede har det tøffest. Aktiviteter som skader klimaet skal reduseres, mens fornybar energi, energisparing og miljømessig bærekraftige aktiviteter skal økes. Dette skal skje på en planmessig måte som opprettholder den enkeltes sosiale og økonomiske trygghet. Måten vi lever og arbeider på endrer seg, og store samfunnsmessige endringer må til. Plikter og rettigheter må fordeles solidarisk, og alternative løsninger må utvikles. Vi har alle ansvar for å bidra til nødvendige samfunnsmessige endringer. FO skal ta vare på miljøet og handle miljøbevisst. Alle ledd i organisasjonen har ansvar for dette.
   

   
    FOs medlemmer erkjenner med dette en forpliktelse til å ta vare på miljøet. Som helse- og sosialarbeidere, med solidaritet som en grunnverdi i vårt faglige og etiske fundament, har vi et særlig ansvar for å motvirke konsekvensene av pågående klima- og miljøkriser. Dette innebærer bl.a. å vurdere konsekvenser for miljø og klima ved planlegging og gjennomføring av ulike aktiviteter i FOs regi. FO vil medvirke til at aktiviteter som skader klimaet, skal reduseres, mens fornybar energi, energisparing og miljømessig bærekraftige aktiviteter skal økes. Dette betyr at FO har forpliktet seg til å være miljø- og klimabevisst, og at hele organisasjonen skal ha et ansvar for dette. Det innebærer at miljø- og klimaengasjementet både skal komme til uttrykk gjennom FOs interne arbeid for hva vi personlig og som organisasjon kan gjøre, men også eksternt gjennom FOs profesjons-, samfunns- og tariffpolitiske arbeid (FO, 2020). Denne boka er med andre ord et ledd i å ta et klima- og miljøansvar innenfor de helse- og sosialfaglige arbeidsfeltene hvor våre medlemmer jobber.
   

   
    I kraft av å være en profesjonsorganisasjon for sosialarbeidere er FO også medlem i International Federation of Social Workers (IFSW)
    
    
    . Det betyr at vi er forpliktet til å forholde oss til den globale definisjonen av sosialt arbeid
    
    
    :
   

   
    Sosialt arbeid er et praksisbasert yrke og en akademisk disiplin som fremmer sosial endring og utvikling, sosialt samhold, myndiggjøring og frigjøring av mennesker. Prinsippene om sosial rettferdighet, menneskerettigheter, kollektivt ansvar og respekt for mangfold er sentrale i sosialt arbeid. På grunnlag av teorier i sosialt arbeid, andre samfunnsvitenskapelige disipliner, humaniora og urfolkskunnskap involverer sosialt arbeid mennesker og strukturer for å møte utfordringer i livet og styrke menneskers livskår (FO, 2017).
   

   
    Som man kan se, vektlegger den globale definisjonen miljø- og klimamessige utfordringer som påvirker livsforholdene (FO, 2017):
   

   
    Mandatets drivkraft er nødvendigheten av å utfordre og endre de strukturelle betingelsene som bidrar til marginalisering, sosial ekskludering og undertrykking. Initiativer for sosial endring anerkjenner den menneskelige handlekraftens plass i arbeidet med å fremme menneskerettigheter og økonomisk, miljømessig og sosial rettferdighet.
   

   
    Ideen om det kollektive ansvar understreker det faktum at individuelle menneskerettigheter kun lar seg realisere i hverdagen hvis vi alle tar ansvar for hverandre og miljøet, og viktigheten av å dyrke frem gjensidige relasjoner innad i lokalsamfunn. Derfor er en sentral rettesnor i alt sosialt arbeid å tale for menneskerettigheter på alle nivå, og å legge til rette for utfall der vi alle tar ansvar for hverandres livsvilkår, og forstår og respekterer den gjensidige avhengigheten som eksisterer mellom mennesker, og mellom mennesker og miljø.
   

   
    Klima- og miljøødeleggelser, tap av naturmangfold, dyrearter som utryddes i et urovekkende tempo og økologisk ubalanse skaper ulevelige livsvilkår mange steder i verden – både for mennesker og dyr. Mange områder i verden er utvilsomt mye verre rammet enn Norge. Tørke ødelegger for avlinger og matforsyning, villere og våtere vær gir flom og ras. Artsmangfoldet reduseres kraftig, både blant planter, insekter og dyr (FN, 2022). Dette gir utfordringer for profesjonelle helse- og sosialarbeidere verden rundt, som må jobbe med å løse og lindre sosiale problemer som oppstår når folks livsgrunnlag blir truet. Klimakrisen bidrar til fattigdom og underernæring, tap av arbeid, utrygge boforhold, krig og konflikt. For mange blir eneste løsning å flykte unna problemene og forsøke å etablere et bedre liv et annet sted. Dette kan i seg selv være krevende, da erfaring tilsier at verden har problemer med å ta imot og integrere flyktninger på en verdig måte. Den sosiale utryggheten, helseproblemene, nøden og fattigdommen som oppstår i kjølvannet av klimakrisen, rammer skjevt. Dette er grunn god nok til at sosialarbeidere verden over må engasjere seg i kampen for en mer klimavennlig og bærekraftig verden.
   

   
    Ifølge Yrkesetisk grunnlagsdokument er barnevernspedagoger, sosionomer, vernepleiere og velferdsvitere forpliktet til å jobbe for solidaritet, sosial rettferdighet og menneskerettigheter (Yrkesetisk grunnlagsdokument
    
    
    , 2019–2023). Vi blir utfordret på å bruke det vi har lært gjennom utdanning og arbeidserfaring, til å motvirke de sosiale og helsemessige konsekvensene av klimakrisen, og ta de sosialfaglige verktøyene våre i bruk på nye og innovative måter. Det er her grønt sosialt arbeid kommer til sin rett. Men hva er nå egentlig det?
   

   
    
    
    Hva er grønt sosialt arbeid?
   

   
    Grønt sosialt arbeid
    
    
    er en samlebetegnelse for helse- og sosialfaglig arbeid som utføres av barnevernspedagoger, sosionomer eller vernepleiere som retter seg mot klima- og miljøutfordringer direkte, eller som tar inn over seg sosiale konsekvenser ved klima- og miljøutfordringer i møte med mennesker eller samfunn som trenger sosialfaglig bistand. Dette kan handle om sosialt arbeid på ulike nivå, fra mikro- til makronivå; i møte med enkeltpersoner, familier eller grupper, eller på systemnivå, lokalsamfunnsarbeid eller politisk påvirkningsarbeid. Det kan også handle om å ta kunnskap og ressurser fra naturen og nærmiljøet i bruk i ulike sosialfaglige intervensjoner, noe flere av kapitlene i denne boka er konkrete eksempler på; urfolkskunnskap, dyreassistert rehabilitering, besøksgård og naturen som kilde til mestring og opplevelser, for å nevne noen.
   

   
    Det er verdt å merke seg at forfatterne i denne boka legger en utvidet forståelse av begrepet sosialt arbeid

    til grunn. Sosialt arbeid i denne boka benyttes som en felles fagforståelse for alle de sosialfaglige profesjonene; barnevernspedagog, sosionom og vernepleier. Dette sammenfaller i stor grad med slik sosialt arbeid som internasjonalt fag forstås. Internasjonalt vil arbeidsområdene til hhv. barnevernspedagogene, sosionomene og vernepleierne ofte falle inn under samlebetegnelsen sosialt arbeid (social work), og profesjonsutøverne kalles sosialarbeider
    
    
    (social worker). Noen profesjonsutøvere vil kanskje kjenne seg mer fortrolig med begrepet «helse- og sosialarbeider», som f.eks. vernepleiere som har medisinsk- og helsefaglig kompetanse. Andre lener seg i større grad til sosialpedagogikken som sitt faglige fundament, slik barnevernspedagogen tradisjonelt har gjort. Mange vil kanskje identifisere seg mer med feltet de arbeider i; de er barnevernsarbeidere, miljøterapeuter eller saksbehandlere (Henriksen et al., 2023). I denne boka har vi valgt å samle alle de sosialfaglige utdanningsgruppene i en samlebetegnelse som vi kaller «sosialarbeidere» for å gjøre det gjenkjennbart også i en internasjonal sammenheng.
   

   
    Det finnes flere måter å operasjonalisere kunnskapsgrunnlaget til sosialt arbeid på. Sosialt arbeid
    
    
    handler om å løse, lindre eller forebygge sosiale problemer, og tar utgangspunkt i ulike sosiale systemer, og hvordan kontekstuelle faktorer påvirker individet (Payne, 2020; Studsrød et al., 2019; Nordlund et al., 2015; Ellingsen et al., 2023). Grønt sosialt arbeid utvider disse perspektivene med betydningen av sosiale systemer, ved i tillegg å legge vekt på de fysiske omgivelsene, miljøet og naturen mennesket lever i. Grønt sosialt arbeid
    
    
    definerer med andre ord det fysiske miljøet i vid forstand som viktig for individet, ikke bare det sosiale miljøet. Dette kan dreie seg både om urbane omgivelser; asfalt, blokker, parker og grøntanlegg i byene, men også kulturlandskapet, skogen og fjellet utenfor tettbygde strøk.
   

   
    I denne tradisjonelle sosialfaglige forståelsen av menneskets møte med sine omgivelser plasseres mennesket i sentrum. Sosialarbeideren tar utgangspunkt i personens psykiske, fysiske og sosiale helse, dennes egenskaper, forutsetninger og begrensninger, og grad av inkludering innenfor de ulike omgivelsessfærene. Målet er deltakelse og inkludering, hvor mennesker kan klare seg selv, mestre livene sine og være likeverdige medborgere i samfunnet. Mennesket er med andre ord i sentrum for sosialt arbeids fokus og arbeidsområde. Omgivelsesfaktorene gis oppmerksomhet og jobbes med i den grad de hindrer deltakelse og mestring, skaper sosiale problemer eller påvirker menneskenes helse og sosiale situasjon i negativ retning.
   

   
    [image: ]
   

   
    
     Figur 1.2
    
   

   
   

   
    Å sette mennesket i sentrum, eller på toppen av næringskjeden så å si, er en del av vår tidsalders forståelse av mennesket, det vi kaller
    
     antropocen
    
    .

    Med denne forståelsen av mennesket og menneskets forhold til sine omgivelser, så er menneskets livskvalitet, utviklingsmuligheter og levekår det alt annet i verden kretser rundt eller skal bidra til å oppnå. Naturen og dens ressurser blir en kilde som mennesket forvalter til sitt eget beste. En alternativ måte å forstå menneskets plass i møte med sine sosiale og naturgitte omgivelser er imidlertid å se på alle bestanddelene som likeverdige i en sirkulær og gjensidig prosess.
   

   
    [image: ]
   

   
    
     Figur 1.3
    
   

   
    Mennesket er ikke viktigere enn naturen, men tvert imot helt avhengig av den (til forskjell fra naturen som hadde klart seg helt fint, eller enda bedre, uten mennesker). Ei heller er noen mennesker viktigere enn andre. I en slik forståelse må mennesket finne sin plass i et mer forpliktende samspill med andre mennesker og omgivelsene rundt, og av og til (eller kanskje stadig oftere) må menneskelige behov vike til fordel for å sikre den økologiske balansen i verden. En balanse vi alle er avhengig av for å overleve. På denne måten blir arbeidet med å sikre rettigheter og muligheter for mennesker i sårbare livssituasjoner sammenvevd med arbeidet for å sikre livsgrunnlaget og rettigheter også til andre levende vesener både i havet og på landjorda.
   

   
    I likhet med tradisjonelt sosialt arbeid bygger derfor grønt sosialt arbeid på verdier som likestilling, sosial inkludering, rettferdig fordeling av ressurser, samt plikten til ikke å ødelegge ressurser slik at disse kan bevares og opprettholdes for fremtidige generasjoner av mennesker, dyr og planter. Dette er en rettighetsorientert tilnærming som møter menneskenes behov for å leve og utvikle sine muligheter på en etisk og bærekraftig måte samtidig som også andre levende vesener blir hensyntatt. Disse verdiene korresponderer med de yrkesetiske forpliktelsene til sosialarbeidere slik de er beskrevet i yrkesetisk grunnlagsdokument (FO, 2019–2023).
   

   
    Yrkesutøvelsen til sosialarbeidere er basert på humanistiske og demokratiske verdier med forankring i FNs menneskerettigheter. Yrkesutøverne skal fremme likeverd og respekt, møte menneskers behov og bidra til at de får brukt sine ressurser. Arbeidet skal ivareta enkeltindividet og forståelsen av menneskenes gjensidige avhengighet av hverandre for å skape livskvalitet for alle. Solidaritet med utsatte grupper, kamp mot fattigdom og for sosial rettferdighet er en viktig del av yrkesgruppenes identitet. Når vi vet at tap av naturmangfold, klimaendringer og miljøproblemer i stor grad rammer verst de som allerede har minst, så gir det oss som sosialarbeidere en etisk fordring og en forpliktelse til å handle.
   

   
    Lena Dominelli er den som i størst grad har utviklet både faget og feltet som kalles
    
     green social work
    
    
     
     
    
    internasjonalt, og hun har også skrevet et eget kapittel til denne boka.

    Dominelli understreker at individet i situasjonen også må innebære individet i naturen, ikke bare familie og andre relevante aktører i omgivelsene. Dominellis grønne sosiale arbeid har en kritisk og politisk dimensjon, og er i utgangspunktet en kritikk av dagens sosiale arbeid som hun mener er preget av redusert anerkjennelse og kredibilitet, og som har tatt del i
    
     new public management
    
    -tankegangen. Med grønt sosialt arbeid mener Dominelli:
   

   
    En form for helhetlig profesjonelt sosialt arbeid som setter søkelys på den gjensidige avhengigheten blant mennesker, den sosiale organiseringen mellom mennesker og flora og fauna i deres fysiske habitater, og samspillet mellom samfunnsøkonomiske og fysiske miljøkriser og mellommenneskelig atferd som undergraver trivsel og velvære for mennesker og planeten jorden. Grønt sosialt arbeid foreslår å løse disse problemene ved å argumentere for en dyptgripende endring i hvordan mennesker ser for seg det sosiale grunnlaget for sitt samfunn, for sine relasjoner med hverandre, og med den levende og livløse verden (Dominelli, 2012, s. 25).
   

   
    Dominelli hevder at grønt sosialt arbeid handler om en kritikk av nyliberale utviklingsmodeller og styringsstrukturer som ødelegger miljøet i jakten på fortjeneste. Grønt sosialt arbeid er en helhetlig kritisk tilnærming som anerkjenner den gjensidige avhengigheten av alle levende ting. Den fokuserer på inkludering av alle systemer og institusjoner, den inkluderer både menneskeskapte og naturlige katastrofer, fra fattigdom til forurensning og klimaendringer, til jordskjelv og vulkanutbrudd som blir til større katastrofer på grunn av manglende menneskelig handling og oppfølgning (Dominelli, 2012).
   

   
    Men hva innebærer grønt sosialt arbeid i praksis? Det er noe av det denne boka ønsker å utforske. Vi har valgt en bred tilnærming til temaet. Vi tenker f.eks. at det kan dreie seg om å drive eller arbeide på en institusjon som har grønne standarder, eller der en del av arbeidet er nærkontakt med natur og dyr, og læring om natur- og miljøvern. Det kan være å jobbe – faglig og politisk – for bærekraftige fysiske livsbetingelser som boliger, kollektivløsninger og grønne lunger som vil sørge for bedre levestandard for mennesker (og andre levende vesener) som bor der. Det kan være å hjelpe et lokalsamfunn med å bygges opp igjen etter en naturkatastrofe. Det kan også handle konkret om å arbeide mot oljeboring i Lofoten fordi havområdene her er svært sårbare, man tror det kan ha negative konsekvenser for fiskerinæringen, og dermed føre til arbeidsledighet for fiskere. Eller det kan handle om at man arbeider politisk og løfter inn sosialfaglige argumenter mot planer om å legge en elv i rør eller sette opp vindmøller på land, fordi det vil påvirke reindriften i området – og dermed føre til at mange taper kulturen og livsgrunnlaget sitt. Ikke minst kan det handle om å arbeide for at grønne avgifter skal være sosialt rettferdige, slik at mennesker med lav inntekt ikke får begrenset sin mulighet for deltakelse i samfunnet. Det snakkes om rettferdig omstilling. Som sosialarbeidere må vi passe på at omstillingen blir rettferdig ikke bare for arbeidstakere, bedriftseiere eller folk flest, men også for mennesker i marginale og sårbare livssituasjoner.
   

   
    I teksten vil man ellers kunne legge merke til at forfatterne skifter mellom å kalle det de skriver om, for
    
     grønt sosialt arbeid
    
    ,
    
     grønt sosialfaglig arbeid
    
    , eller også
    
     grønt helse- og sosialfaglig arbeid
    
    – og sikkert noen flere varianter også. Det har ikke vært viktig for oss som redaktører å avgrense hvilke ord forfatterne i boka ønsker å ta i bruk, eller hvordan arbeidet som beskrives, benevnes. Vi tenker dette bidrar til å utvikle faget og fagområdet, og lever godt med at kjært barn har mange navn.
   

   
    
    
    Profesjonsutdanningene for sosialarbeidere
   

   
    De tre sosialfaglige profesjonsutdanningene som FO representerer, har i ulik grad tatt inn de grønne perspektivene i helse- og sosialfaglig arbeid, slik vi omtaler dem i denne boka. Det er f.eks. ingen læringsutbyttebeskrivelser som helt eksplisitt henviser til FNs bærekraftsmål, eller som beskriver kompetansemål knyttet til grønt sosialt arbeid. Dette har vært noe av motivasjonen for å etablere dette bokprosjektet.
   

   
    Det er likevel mulig å knytte grønne læringselementer til flere av læringsutbyttebeskrivelsene i utdanningene, og det blir derfor viktig å se hvordan utdanningene kan gis et annet eller utvidet innhold når man ser på dem med «grønne briller».
   

   
    Selv om ingen læringsutbyttebeskrivelser i utdanningsprogrammene for henholdsvis barnevernspedagoger, sosionomer og vernepleiere sier noe konkret om de sosiale og helsemessige utfordringene i kjølvannet av klima-, miljø- og naturkrisen, så er det flere bestemmelser som likevel vil kunne være relevante for tematikken. Dette gjelder spesielt læringsutbyttebeskrivelser som skal forberede studentene til å arbeide med samfunnsproblemer. Klima- og miljøutfordringene vi står overfor, kan forstås inn i en slik sammenheng. Det samme kan sies om krav som retter seg inn mot barn og unges rettigheter og livsvilkår.
   

   
    Forskrift om felles rammeplan for helse- og sosialfagutdanninger
    
    
    er et felles styringsdokument for alle helse- og sosialfaglige utdanninger i Norge (Kunnskapsdepartementet, 2019). Forskriften skal sikre at alle utdanningene har et minimum av felles kompetansegrunnlag innenfor sentrale kunnskapsområder som har stor innvirkning på helse- og sosialfaglig praksis. Man er også opptatt av at profesjonsutøverne skal imøtekomme samfunnets nåværende og fremtidige behov for kompetanse. For å løse den pågående klimakrisen trenger vi å tenke nytt og innovativt, innenfor hvert vårt fagområde og ikke minst på tvers av fagdisipliner og arbeidsområder.
   

   
    
    
    Bokas oppbygging og innhold
   

   
    Hensikten med denne boka er å utvikle faget sosialt arbeid med tanke på å ta inn perspektiver som naturvern, miljøproblemer, klimahensyn og bærekraft. Boka tar sikte på å være profesjons-, fag- og feltoverskridende og skal kunne oppleves like relevant uavhengig av profesjonsutdanning eller arbeidsfelt, men er hovedsakelig knyttet opp mot barnevernspedagoger, sosionomer og vernepleiere.
   

   
    Målet er å sette leseren i stand til å reflektere over bokas overordnede tema og relatere dette til sin egen arbeidshverdag og profesjonsutøvelse. Det vil likevel være slik at noen temaer eller kapitler vil oppleves mer relevant for noen enn for andre, litt avhengig av profesjonsbakgrunn eller arbeidsfelt. Det lever vi godt med. Vi er ikke opptatt av å finne svarene med to streker under på hva grønt sosialt arbeid
    
     egentlig
    
    er for noe. På samme måte som verden rundt oss er i hurtig endring, så vil også dette fagområdet utvikles og modnes i tiden fremover. Kanskje er denne boka utdatert etter kort tid? Det vil i så fall bety at akademiske miljøer, de sosialfaglige utdanningene og forskningsmiljøene, samt de sosialfaglige arbeidsfeltene, har jobbet frem innovative og grønne måter å anvende sosialt arbeids kunnskapsgrunnlag og praksiser på. La oss håpe boka kan være starten på det grønne skiftet innenfor sosialt arbeid. Ikke noe vil være bedre enn det.
   

   
    Boka starter med et kapittel av Lena Dominelli, som er den som har skrevet mest om grønt sosialt arbeid internasjonalt frem til nå. Hun viser hvordan aktuelle problemer i dagens samfunn, både globalt og lokalt, må forstås og håndteres i lys av den pågående klima-, miljø- og naturkrisen, enten det gjelder pandemi, krig eller naturkatastrofer. Hun tar til orde for at faget sosialt arbeid med sitt verdigrunnlag i solidaritet og rettferdighet kan få ny aktualitet i arbeidet med lokalsamfunn, familier og enkeltpersoner som skal overvinne eller tilpasse seg en stadig mer ustabil verden.
   

   
    Dag Hessen, som er biolog og en av Norges fremste klimaforskere, har skrevet kapittel 3, et kapittel om hva som står på spill og behovet for grønn solidaritet. Han viser hvordan mennesket har påvirket naturen og økosystemet vi alle er avhengige av, på en urovekkende ødeleggende måte i løpet av vår, i relativ forstand, korte levetid her på jorden. Han argumenterer for at det nålevende menneskets ran av ressurser og reduksjon av livskvalitet og muligheter for de som skal komme etter oss, er både et dypt moralsk-filosofisk dilemma i tillegg til å være en økonomisk kjempeutfordring. Det utfordrer oss til å vise solidaritet over tid og rom.
   

   
    I kapittel 4 vil Kjersti Grosvold Maudal og Andreas Pedersen Kikvik gjøre rede for FNs bærekraftsmål og drøfte hvilke som har størst innvirkning på sosialt arbeids praksis i møte med det grønne skiftet. FNs bærekraftsmål er som vi allerede har nevnt, en viktig rettesnor for all samfunnsplanlegging i tiden fremover, og gir oss anvisninger for både mål og virkemidler i arbeidet med å skape en mer bærekraftig og rettferdig verden. Men bærekraftsmålene har også noen dilemmaer ved seg, og ikke alle er like enkle å operasjonalisere.
   

   
    Kjersti Grosvold Maudal skriver videre i kapittel 5 sammen med Knut Ivar Bjørlykhaug. Her ser de nærmere på hvordan klima-, miljø- og naturkrisen rammer norsk natur og lokalsamfunn. Gjennom konkrete beskrivelser av alt fra isen som smelter på Svalbard, til forurensningen av Oslofjorden viser de hvordan livsgrunnlaget til både dyr og mennesker forverres dramatisk i stadig hurtigere tempo. Men hva kan vi som sosialarbeidere gjøre med det? Hva er det i den sosialfaglige verktøykassa som kan tas i bruk for å løse de nye samfunnsproblemene? Dette er blant spørsmålene forfatterne ønsker å bidra til å finne svar på.
   

   
    Urfolkskunnskap vil kunne vise seg viktig i arbeidet med å finne veier ut av klima-, miljø- og naturkrisen. I kapittel 6 tar Jan-Erik Henriksen og Tone Larsen utgangspunkt i det tradisjonelle samiske begrepet
    
     birget
    
    , som kan oversettes til det «å klare seg selv». Birget handler om å livberge seg med det naturen byr på, ikke nytte mer enn man trenger, og å klare seg også når naturen har lite å by på. Hvordan kan denne erkjennelsen og kunnskapen bidra til en overgang til et mer bærekraftig samfunn som er i balanse med naturen og økosystemet vi er så avhengig av?
   

   
    Tobba T. Sudmann, Aurora Brønstad og Hege Almeland Hansen skriver om det filosofiske, politiske og teoretiske grunnlaget for én helse, én velferd og én rettferdighet i kapittel 7. De viser hvordan dette samsvarer med kjerneverdier og samfunnsmandat i sosialt arbeid. Etiske retningslinjer er imidlertid ikke tilstrekkelig for å sikre faglig forsvarlig praksis. Kapitlet viser hvordan den daglige operasjonaliseringen av retningslinjene kan gjøre grønt sosialt arbeid til etisk rettferdig praksis.
   

   
    Etikk er også hovedtema for kapittel 8 av Grethe Netland. Her rettes fokus mot verdigrunnlaget for grønt sosialt arbeid. Grethe diskuterer det helt grunnleggende spørsmålet om
    
     hvorfor
    
    sosialarbeidere skal være opptatt av grønt sosialt arbeid. Her vil begrepet
    
     well-being
    
    være sentralt. Dernest gjøres det rede for en mulig modell for
    
     hvordan
    
    hensynet til
    
     well-being
    
    – og tilhørende verdier om sosial og økonomisk rettferdighet – kan realiseres i grønt sosialt arbeid. Diskusjonen av dette spørsmålet foregår i en filosofisk ramme hvor tankegods inspirert av John Rawls trekkes inn.
   

   
    Kapittel 9, skrevet av Robert Næss, Sara Heidenreich og Gisle Solbu, trekker oss tilbake til de materielle realitetene igjen. De ser nærmere på hvordan lavinntektsgrupper lever med konsekvensene av den norske klimapolitikken og hvilke muligheter de har til å delta i det grønne skiftet. Ved å forstå de sosiale virkningene klimatiltak har på lavinntektsgrupper, kan sosialarbeidere være bedre rustet til å innta posisjonen som viktige endringsaktører og legge til rette for at også lavinntektsgrupper kan ta del i bærekraftige omstillingsprosesser.
   

   
    Kapittel 10, skrevet at Ole Petter Askheim og hans sønn Clemet Askheim, ser nærmere på hvilken måte sosialt arbeid kan innta en viktig rolle i arbeidet med å håndtere utfordringer som oppstår i kjølvannet av klima- og miljøkrisen. De tar til orde for at dagens situasjon må innebære en revitalisering av en kritisk samfunnsarbeidstradisjon, og stiller spørsmålet om begrepene samskaping og samproduksjon kan bidra til en slik revitalisering.
   

   
    Fremtidens problemer trenger nye sosialfaglige løsninger, eller også etablerte løsninger tilpasset en ny tid. Hvordan sikre at profesjonsutøvere kan bidra til disse løsningene? Hege Gjertsen, Line Melbøe og Elisabeth Willumsen vil i kapittel 11 se nærmere på hvordan utvikling av innovasjonskompetanse hos studenter som skal bli fremtidige profesjonsutøvere, kan bidra til viktig kompetanse i å utvikle grønt sosialt arbeid.
   

   
    Noen grupper blir hardere rammet av konsekvensene av klima- og miljøproblemene enn andre. Mennesker med nedsatt funksjonsevne er særlig utsatt, og i kapittel 12 ser Ann-Marit Sæbønes, Siri Eriksen og Robyn Grøndahl på hvordan prinsippene i FN-konvensjonen for rettighetene til personer med nedsatt funksjonsevne (CRPD) og grønt sosialt arbeid kan knyttes til en omlegging mot en klimarobust samfunnsutvikling.
   

   
    Med utgangspunkt i et økofilosofisk perspektiv utforsker Anne Botslangen i kapittel 13 hvordan nærhet til naturen kan bidra til å fremme humanistiske verdier i sosialfaglig arbeid. Humanistiske verdier omfatter blant annet menneskesyn, demokrati og kritisk tenkning. Hun bruker eksempler fra fritidstilbudet
    
     Friluftsliv tilrettelagt for utviklingshemmede
    
    til å knytte det økofilosofiske tankegodset til praktisk sosialfaglig praksis.
   

   
    Joachim Jiri Haaland har også en praktisk sosialfaglig tilnærming i kapittel 14 som handler om hvordan friluftsliv kan brukes på barnevernsinstitusjoner for å gjøre en forskjell for ungdommene som bor der. Forfatteren har forsøkt å finne ut av hva slike friluftslivsaktiviteter kan tilføre ungdommene. Hvordan kan friluftsliv ha en positiv innvirkning på ungdommenes helse og utvikling, hvordan kan friluftsliv gjøre livene deres bedre?
   

   
    I kapittel 15 ser Hege Hansen og Tobba Sudmann nærmere på hvordan bruk av hest i sosialfaglig arbeid er en av flere innfallsvinkler til en økosentrisk tilnærming – med de muligheter og utfordringer det innebærer. Et økosentrisk perspektiv forutsetter at natur og alt som lever, har egenverdi og kan bidra til større grad av solidaritet og rettferdighet i samfunnet i møtet mellom mennesker, dyr og natur.
   

   
    Også kapittel 16 av Liv Sølverød og Anne Botslangen og kapittel 17 av Yan Zhao og Ingeborg Tangeraas ser nærmere på hvordan bruk av naturen kan danne rammen for sosialfaglige metoder og tilnærmingsmåter på en måte som fremmer gjensidig respekt, solidaritet og tilhørighet mellom mennesker og naturen. Sølverød og Botslangen ser på hvordan en besøksgård med dyr kan være en arena der tilrettelagte aktiviteter og opplevelser kan bidra positivt til bedre folkehelse generelt og til utvikling av grønt sosialt arbeid spesielt. I Yan Zhao og Ingeborg Tangeraas’ kapittel blir vi bedre kjent med begrepet
    
     grønn inkludering
    
    , som handler om å skape og utvikle felles aktivitets- og møteplasser slike som parsellhager, besøkshage, dyrkingsfellesskap og matlaging som er tilrettelagt for alle.
   

   
    I kapittel 18 løftes blikket litt igjen, og Joachim Jiri Haaland ser nærmere på hvordan vi skal forstå vårt behov for, eller nødvendigheten av, samhørighet med naturen. Han hevder blant annet at det ikke er naturen som skal stå sosialfaget til tjeneste. Det er sosialfaget som skal brukes for å bedre planetens helse.
   

   
    Naturtap- og klimaendringer fører til komplekse sosiale og helsemessige utfordringer og krevende følelser for mange. I kapittel 19 ser Knut Ivar Bjørlykhaug nærmere på fenomenene
    
     økosorg
    
    og
    
     klimaangst
    
    . Hvilke følelsesmessige og sosiale konflikter melder seg som en konsekvens av klimaendringene, spesielt blant unge som går en svært usikker fremtid i møte? Og hva kan sosialarbeidere gjøre for å forebygge og støtte når klimaangst og økosorg blir lammende?
   

   
    Boka avsluttes med et etterord av filosof Arne Johan Vetlesen. Han tar til orde for at vi sosialarbeidere ikke må la oss «herde» i møte med klima-, miljø- og naturkrisen, men våge å være sårbare og la oss berøre. Han argumenterer for at hvis grønt sosialt arbeid skal ha noe for seg, så må det være ved å se sin oppgave i å forandre de trekkene ved samfunnet som gjør oss syke og som skader naturen.
   

   
    
    
    Forfatterne
   

   
    Forfatterne har en stor variasjon av faglig bakgrunn. Vi har funnet plass til både en fysioterapeut, en biolog og opptil flere filosofer, for å nevne noen. I tillegg er det så klart flere med sosialfaglig profesjonsbakgrunn. De fleste jobber innenfor akademia, men flere har en mer praksisnær arbeidsplass. I et så bredt og nytt fagområde i norsk sammenheng som vi kan si grønt sosialt arbeid er, så tenker vi det er nyttig og fruktbart å inkludere mange ulike stemmer. I slutten av boka finner du en mer fyldig presentasjon av alle bidragsyterne.
   

   
    
    
    Intervjuene
   

   
    Innimellom alle kapitlene som på ulike måter viser oss veier inn til grønt sosialt arbeids kunnskapsgrunnlag og praksiser, har vi intervjuet sosialarbeidere som på ulike måter jobber med grønt sosialt arbeid i sitt daglige virke. Det kan være vanskelig å gripe, og begripe, akkurat
    
     hva
    
    grønt sosialt arbeid er. Vi er som sagt ikke ute etter å finne en fasit. Men gjennom intervjuene ønsker vi å bidra til inspirasjon og vise frem mangfoldet i ulike måter å tenke grønt, jobbe grønt og utøve grønt sosialt arbeid.
   

   
    
    
    Leseveiledning
   

   
    Som man kan se, har boka litt ulikt fokus og innretning gjennom de ulike kapitlene. Det er ikke nødvendig å lese kapitlene i kronologisk rekkefølge. Tvert imot anbefaler vi leseren å starte med å gjøre seg kjent med kapitlenes overskrifter, slå opp på det du synes ser interessant ut og gjøre deg kjent med ingress og overskrifter. Deretter kan du gjerne starte med å lese det som du blir mest nysgjerrig på. Nysgjerrighet er en viktig drivkraft for å lese og lære.
   

   
    Når det er sagt, har vi selvfølgelig hatt en tanke bak oppbygging og sammensetning av kapitlene, fra det mer overordnede og generelle i kapittel 2–8 til det mer konkrete og spesielle i kapittel 9–17, tilbake til det mer overordnede igjen i kapittel 18 og 19. For ikke å glemme etterordet, som er en opplevelse i seg selv.
   

   
    Til hvert kapittel er det knyttet refleksjonsoppgaver i form av spørsmål eller problemstillinger til videre utforsking av de temaene som kapitlet aktualiserer. Vi anbefaler leseren å bruke tid på disse spørsmålene, gjerne i fellesskap med medstudenter eller kolleger. Det er i fellesskap og meningsutveksling med andre at læring og utvikling finner sted.
   

   
    
    
    Takk!
   

   
    Før vi slipper leserne løs på de fine tekstene i boka, vil vi rette en stor takk til alle som har bidratt til å gjøre boka mulig. Først og fremst takk til alle forfatterne og bidragsyterne i boka; takk for engasjement og pågangsmot og stor vilje til å være med på å utvikle dette spennende og viktige fagfeltet innenfor de sosialfaglige arbeidsområdene! Takk til fagfeller som har gitt konstruktive og viktige innspill til tekstene og bidratt til at fokuset på de grønne perspektivene innenfor sosialfaglig teori og praksis har blitt enda tydeligere. Og ikke minst; takk til Fagbokforlaget og redaktør Ellen Aspelund som har fulgt prosessen med entusiasme og kyndig veiledning.
   

   
    God leselyst!

      United Nations Climate Change,
      
       https://unfccc.int/

      FNs bærekraftsmål,
      
       www.fn.no/om-fn/fns-baerekraftsmaal

      Sosionomutdanningen heter bachelor i sosialt arbeid, men grønt sosialt arbeid går ut over og er noe mer enn sosionomutdanningen alene.

      Les mer om dette i Dag Hessens kapittel i denne boka (kapittel 3).

      Kapittel 2

